b'\n_START_ARTICLE_\nRAID\n_START_PARAGRAPH_\nRAID (Redundant array of independent disks; originally redundant array of inexpensive disks) je standard povezovanja dveh ali ve\xc4\x8d trdih diskov in upravljanja z njimi, ki je nastal z namenom, da bi lahko ve\xc4\x8d manj\xc5\xa1ih in po\xc4\x8dasnej\xc5\xa1ih posameznih fizi\xc4\x8dnih diskov povezali v ve\xc4\x8djo in hitrej\xc5\xa1o in/ali bolj zanesljivo logi\xc4\x8dno enoto.\n_START_SECTION_\nZgodovina RAID\n_START_PARAGRAPH_\nIzraz RAID so skovali David Patterson, Garth A. Gibson in Randy Katz, na Univerzi Berkeley v Kaliforniji. Leta 1988 so predstavili znanstveni \xc4\x8dlanek "A Case for Redundant Arrays of Inexpensive Disks (RAID)"  na konferenci SIGMOD. S \xc4\x8dlankom so hoteli dokazati, da je mo\xc5\xbeno hitreje in bolj u\xc4\x8dinkovito brati in pisati iz skupka cenej\xc5\xa1ih diskov, kakor iz dra\xc5\xbejih. _NEWLINE_Kljub temu da se odpovedi diskov ve\xc4\x8dajo glede na to, koliko diskov imamo, je zanesljivost polja diskov ve\xc4\x8dja od enega dra\xc5\xbejega.\n_START_SECTION_\nPregled\n_START_PARAGRAPH_\nVe\xc4\x8dina vrst RAID je narejena tako, da podatke zavaruje s shemo ki se ji re\xc4\x8de "parnost". Ta shema je \xc5\xa1iroko uporabljena po vseh podro\xc4\x8djih informacijske tehnologije. Ve\xc4\x8dina preprostih vrst uporablja ekskluzivni ALI(XOR), samo RAID 6 uporablja dve razli\xc4\x8dni pariteti za preverjanje in varovanje podatkov._NEWLINE_RAID lahko tudi pove\xc4\x8da hitrost in varnost na diskih SSD, brez da bi imeli v sistemu samo SSD diske. Na primer en hiter SSD lahko zrcalimo na mehanski disk. Da bi ta konfiguracija delovala, potrebujemo poseben kontroler da uporablja SSD samo za bralne operacije. Pri podjetju Adaptec so poimenovali to "hibridni RAID".'